### NN 60/2020 (22.5.2020.), Pravilnik o obliku i sadržaju iskaznica i oznaka u vezi s korištenjem psa pomagača ili terapijskog psa

MINISTARSTVO ZA DEMOGRAFIJU, OBITELJ, MLADE I SOCIJALNU POLITIKU

1220

Na temelju članka 14. stavka 4., članka 17. stavka 5., članka 21. stavka 8., članka 22. stavka 8., članka 23. stavka 4. i članka 24. stavka 7. Zakona o korištenju psa pomagača (»Narodne novine«, br. 39/19.), ministrica za demografiju, obitelj, mlade i socijalnu politiku donijela je

PRAVILNIK

O OBLIKU I SADRŽAJU ISKAZNICA I OZNAKA U VEZI S KORIŠTENJEM PSA POMAGAČA ILI TERAPIJSKOG PSA

Uvodne odredbe

Članak 1.

(1) Ovim Pravilnikom propisuju se oblik i sadržaj privremene radne iskaznice kandidata za korisnika psa pomagača, stručnog voditelja terapijskog psa, voditelja terapijskog psa, trenera psa pomagača ili terapijskog psa i radnog instruktora psa pomagača ili terapijskog psa.

(2) Ovim Pravilnikom propisuje se oblik i sadržaj radne iskaznice korisnika psa pomagača, trenera psa pomagača ili terapijskog psa, radnog instruktora psa pomagača ili terapijskog psa, stručnog voditelja terapijskog psa i socijalizatora psa pomagača ili terapijskog psa.

(3) Ovim Pravilnikom propisuje se oblik i sadržaj oznaka psa pomagača i terapijskog psa.

(4) Iskaznice i oznake izvor su podataka o fazi osposobljavanja osoba iz stavka 1. i 2. ovoga članka, fazi socijalizacije i školovanja psa pomagača i terapijskog psa, te svih prava koja proizlaze iz njihovih statusa.

Članak 2.

Izrazi koji se koriste u ovom Pravilniku, a imaju rodno značenje, odnose se jednako na muški i ženski rod.

Iskaznice i oznake

Članak 3.

(1) Privremena radna iskaznica izdaje se tijekom osposobljavanja ili edukacije.

(2) Radna iskaznica izdaje se nakon završenog osposobljavanja ili edukacije.

(3) Iskaznice iz stavka 1. i 2. ovoga članka izdaje pravna ili fizička osoba registrirana za obavljanje djelatnosti pružanja pomoći i podrške korištenjem psa pomagača ili terapijskog psa.

Privremena radna iskaznica

Članak 4.

(1) Privremena radna iskaznica pravokutnog je oblika izrađena od papira (90 gr) i plastificirana, veličine 85×55 mm.

(2) Privremena radna iskaznica kandidata za korisnika psa pomagača na prednjoj strani sadrži:

1. logo i naziv izdavatelja iskaznice

2. naziv »PRIVREMENA RADNA ISKAZNICA KANDIDATA ZA KORISNIKA PSA POMAGAČA«,

3. ime i prezime nositelja privremene radne iskaznice

4. ime i prezime voditelja psa pomagača

5. ime psa pomagača

6. broj mikročipa psa

7. broj iskaznice

8. mjesto i datum izdavanja iskaznice

9. potpis ovlaštene osobe.

(3) Iznimno od odredbe stavka 2. ovoga članka ako je kandidat za korisnika psa pomagača odrasla poslovno sposobna osoba s invaliditetom ili osoba s kroničnom bolesti čija je funkcionalna sposobnost u obavljanju svakodnevnih životnih aktivnosti smanjena privremena radna iskaznica ne sadrži podatak iz stavka 2. točke 4. ovoga članka.

(4) Privremena radna iskaznica kandidata za stručnog voditelja terapijskog psa i voditelja terapijskog psa na prednjoj strani sadrži:

1. logo i naziv izdavatelja iskaznice,

2. naziv:

– »PRIVREMENA RADNA ISKAZNICA KANDIDATA ZA STRUČNOG VODITELJA TERAPIJSKOG PSA« ili

-»PRIVREMENA RADNA ISKAZNICA KANDIDATA ZA VODITELJA TERAPIJSKOG PSA«

3. ime i prezime nositelja privremene radne iskaznice

4. broj iskaznice

5. mjesto i datum izdavanja iskaznice

6. potpis ovlaštene osobe.

(5) Privremena radna iskaznica kandidata za trenera psa pomagača i trenera terapijskog psa, kandidata za radnog instruktora psa pomagača i terapijskog psa na prednjoj strani sadrži:

1. logo i naziv izdavatelja iskaznice,

2. naziv:

– »PRIVREMENA RADNA ISKAZNICA KANDIDATA ZA TRENERA PSA POMAGAČA«

-»PRIVREMENA RADNA ISKAZNICA KANDIDATA ZA TRENERA TERAPIJSKOG PSA«

– »PRIVREMENA RADNA ISKAZNICA KANDIDATA ZA RADNOG INSTRUKTORA PSA POMAGAČA« ili

– »PRIVREMENA RADNA ISKAZNICA KANDIDATA ZA RADNOG INSTRUKTORA TERAPIJSKOG PSA«

3. ime i prezime nositelja privremene radne iskaznice

4. broj iskaznice

5. mjesto i datum izdavanja iskaznice

6. potpis ovlaštene osobe.

(6) Privremena radna iskaznica iz stavka 2. i 5. ovoga članka na poleđini sadrži:

1. tekst: »Nositelj ove iskaznice ima sa psom pomagačem/terapijskim psom pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa pomagača, pravo zadržavanja u prostoru predviđenom za putnike; pravo pristupa i boravka na radnom mjestu, u zdravstvenoj, odgojno-obrazovnoj i znanstvenoj ustanovi te vjerskom objektu.«

2. naziv, web-adresa i tel. kontakt izdavatelja iskaznice

(7) Privremena radna iskaznica iz stavka 4. ovoga članka na poleđini sadrži:

1. tekst: »Nositelj ove iskaznice, u svrhu pružanja usluge korisniku terapijskog psa, ima s terapijskim psom pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa, pravo zadržavanja u prostoru predviđenom za putnike; pravo pristupa i boravka na svom radnom mjestu i radnom mjestu stručne osobe za vrijeme pružanja usluge korisniku terapijskog psa.«

2. naziv, web-adresa i tel. kontakt izdavatelja iskaznice

(8) Obrazac privremene radne iskaznice iz stavka 2., 4., 5. i 6. ovoga članka tiskan je uz ovaj Pravilnik i njegov je sastavni dio (Prilog 1.).

Radna iskaznica

Članak 5.

(1) Radna iskaznica je plastična kartica, pravokutnog oblika, veličine 85x55 mm.

(2) Radna iskaznica korisnika psa pomagača na prednjoj strani sadrži:

1. logo i naziv izdavatelja iskaznice

2. naziv »RADNA ISKAZNICA KORISNIKA PSA POMAGAČA«

3. mjesto za fotografiju korisnika psa pomagača (28×32 mm)

4. ime i prezime nositelja radne iskaznice,

5. ime i prezime voditelja psa pomagača

6. ime psa pomagača

7. broj mikročipa psa

8. broj radne iskaznice

9. mjesto i datum izdavanja i

10. potpis ovlaštene osobe.

(3) Iznimno od odredbe stavka 2. ovoga članka ako je korisnik psa pomagača odrasla poslovno sposobna osoba s invaliditetom ili osoba s kroničnom bolesti čija je funkcionalna sposobnost u obavljanju svakodnevnih životnih aktivnosti smanjena radna iskaznica ne sadrži podatak iz stavka 2. točke 5. ovoga članka.

(4) Radna iskaznica trenera psa pomagača i terapijskog psa, radnog instruktora psa pomagača i terapijskog psa na prednjoj strani sadrži:

1. logo i naziv izdavatelja iskaznice

2. naziv:

– »RADNA ISKAZNICA TRENERA PSA POMAGAČA«

– »RADNA ISKAZNICA TRENERA TERAPIJSKOG PSA«

– »RADNA ISKAZNICA RADNOG INSTRUKTORA PSA POMAGAČA« ili

– »RADNA ISKAZNICA RADNOG INSTRUKTORA TERAPIJSKOG PSA«

3. mjesto za fotografiju nositelja radne iskaznice (28×32 mm)

4. ime i prezime nositelja radne iskaznice,

5. broj radne iskaznice

6. mjesto i datum izdavanja i

7. potpis ovlaštene osobe.

(5) Radna iskaznica stručnog voditelja terapijskog psa i voditelja terapijskog psa na prednjoj strani sadrži:

2. logo i naziv izdavatelja iskaznice

3. naziv:

– »RADNA ISKAZNICA STRUČNOG VODITELJA TERAPIJSKOG PSA« ili

– »RADNA ISKAZNICA VODITELJA TERAPIJSKOG PSA«

4. mjesto za fotografiju nositelja radne iskaznice (28×32 mm)

5. ime i prezime nositelja radne iskaznice

6. ime terapijskog psa

7. broj mikročipa psa

8. broj radne iskaznice

9. mjesto i datum izdavanja i

10. potpis ovlaštene osobe.

(6) Radna iskaznica iz stavka 2. ovoga članka na poleđini sadrži:

1. tekst: »Nositelj ove iskaznice ima sa psom pomagačem pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa pomagača, pravo zadržavanja u prostoru predviđenom za putnike; pravo pristupa i boravka na radnom mjestu, u zdravstvenoj, odgojno-obrazovnoj i znanstvenoj ustanovi te vjerskom objektu; pravo sudjelovanja na priredbama u kulturi, zabavi i sportu bez plaćanja ulaznice za psa. U slučaju nesreće potrebno kontaktirati izdavatelja iskaznice.«

2. naziv, web-adresa i kontakt izdavatelja iskaznice.

(7) Radna iskaznica iz stavka 4. ovoga članka na poleđini sadrži:

1. tekst: »Nositelj ove iskaznice ima sa psom pomagačem/terapijskim psom pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa pomagača, pravo zadržavanja u prostoru predviđenom za putnike; pravo pristupa i boravka na radnom mjestu, u zdravstvenoj, odgojno-obrazovnoj i znanstvenoj ustanovi te vjerskom objektu.«

2. naziv, web-adresa i kontakt izdavatelja iskaznice.

(8) Radna iskaznica iz stavka 5. ovoga članka na poleđini sadrži:

1. tekst: »Nositelj ove iskaznice ima sa terapijskim psom pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa pomagača, pravo zadržavanja u prostoru predviđenom za putnike; pravo pristupa i boravka na svom radnom mjestu i radnom mjestu stručne osobe za vrijeme pružanja usluge korisniku terapijskog psa.«

2. naziv, web-adresa i kontakt izdavatelja iskaznice.

(9) Obrazac radne iskaznice iz stavka 2., 4. i 5. ovoga članka tiskan je uz ovaj Pravilnik i njegov je sastavni dio (Prilog 2.).

Radna iskaznica socijalizatora

Članak 6.

(1) Iznimno od odredbe članka 5. ovoga Pravilnika radna iskaznica socijalizatora psa pomagača ili terapijskog psa je pravokutnog oblika izrađena od papira (90 gr) i plastificirana, veličine 85×55 mm.

(2) Radna iskaznica socijalizatora psa pomagača ili terapijskog psa na prednjoj strani sadrži:

1. logo i naziv izdavatelja iskaznice

2. naziv:

– »RADNA ISKAZNICA SOCIJALIZATORA PSA POMAGAČA« ili

– »RADNA ISKAZNICA SOCIJALIZATORA TERAPIJSKOG PSA«

3. ime i prezime nositelja radne iskaznice

4. ime psa pomagača/terapijskog psa

5. broj mikročipa psa

6. broj radne iskaznice

7. mjesto i datum izdavanja i

8. potpis ovlaštene osobe.

(3) Radna iskaznica socijalizatora psa pomagača ili terapijskog psa na poleđini sadrži:

1. tekst: »Nositelj ove iskaznice ima sa psom pomagačem/terapijskim psom pravo pristupa i boravka u javnom prostoru, pravo korištenja javnog prijevoza bez plaćanja vozne karte za psa pomagača, pravo zadržavanja u prostoru predviđenom za putnike; pravo pristupa i boravka na radnom mjestu, u zdravstvenoj, odgojno-obrazovnoj i znanstvenoj ustanovi te vjerskom objektu.«

2. naziv, web-adresa i kontakt izdavatelja iskaznice.

(4) Obrazac radne iskaznice iz stavka 2. ovoga članka tiskan je uz ovaj Pravilnik i njegov je sastavni dio (Prilog 2.).

Evidencija

Članak 7.

(1) O izdanim privremenim radnim iskaznicama i radnim iskaznicama iz članka 4., 5. i 6. ovoga Pravilnika pružatelj usluga dužan je voditi evidenciju.

(2) Evidencija sadrži: redni broj, ime i prezime nositelja privremene radne iskaznice ili radne iskaznice, njegov osobni identifikacijski broj (OIB), datum izdavanja, datum prestanka važenja, rubriku za napomene.

Gubitak ili oštećenje iskaznice

Članak 8.

(1) Ako nositelj privremene radne iskaznice ili radne iskaznice izgubi privremenu radnu iskaznicu ili radnu iskaznicu ili se iskaznica ošteti u mjeri da ne može služiti svrsi, dužan je o tome odmah obavijestiti izdavatelja privremene radne iskaznice ili radne iskaznice radi upisa gubitka ili oštećenja i brisanja iz evidencije privremenih radnih iskaznica i radnih iskaznice te izdavanja nove.

(2) Nova privremena radna iskaznica ili radna iskaznica izdaje se u roku 8 dana od dana prijave izgubljene ili uništene privremene radne iskaznice ili radne iskaznice.

Vraćanje iskaznice

Članak 9.

Ako pas ne položi ispit te ne stekne naziv psa pomagača ili terapijskog psa ili ako pas pomagač ili terapijski pas zbog starosti ili bolesti izgubi radnu sposobnost, nositelj je dužan pružatelju usluge vratiti privremenu radnu iskaznicu ili radnu iskaznicu i oznaku psa pomagača ili terapijskog psa u roku od 8 dana od dana nastanka okolnosti, radi brisanja iz evidencije.

Oznake

Članak 10.

(1) Oznaka psa pomagača i terapijskog psa je radni prsluk i orma, ovisno o fazi školovanja i ulozi psa:

1. oznaka psa pomagača ili oznaka terapijskog psa za vrijeme socijalizacije i školovanja

2. oznaka psa pomagača ili oznaka terapijskog psa.

(2) Oznaka iz stavka 1. ovoga članka sadrži:

1. logo i naziv izdavatelja iskaznice

2. naziv:

– »SOCIJALIZACIJA PSA POMAGAČA«

– »SOCIJALIZACIJA TERAPIJSKOG PSA«

– »ŠKOLOVANJE PSA POMAGAČA«

– »ŠKOLOVANJE TERAPIJSKOG PSA«

– »PAS POMAGAČ« ili

– »TERAPIJSKI PAS«.

(3) Uz podatke iz stavka 2. ovoga članka oznaka iz stavka 1. ovoga članka može sadržavati i naznaku specifične radne uloge psa pomagača (npr. »pas vodič«).

(4) Vizualni identitet oznake (boja, logo i sl.) definira pružatelj usluge te ga prilaže pri registraciji djelatnosti u nadležnom Ministarstvu.

PRIJELAZNA I ZAVRŠNA ODREDBA

Članak 11.

Pružatelji usluga dužni su uskladiti oblik i sadržaj iskaznica i oznaka u roku od godine dana od dana stupanja na snagu ovoga Pravilnika.

Članak 12.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-04/3
 Urbroj: 519-04-3/1-20-7
 Zagreb, 7. svibnja 2020.

Ministrica
 izv. prof. dr. sc. Vesna Bedeković, v. r.

PRILOG 1.

![](/files/_web/sluzbeni-dio/2020/131663/images/16090.jpg)

![](/files/_web/sluzbeni-dio/2020/131663/images/16082.jpg)

![](/files/_web/sluzbeni-dio/2020/131663/images/16075.jpg)

![](/files/_web/sluzbeni-dio/2020/131663/images/16067.jpg)

![](/files/_web/sluzbeni-dio/2020/131663/images/16059.jpg)

![](/files/_web/sluzbeni-dio/2020/131663/images/16051.jpg)